[{"text_idx": "#000000", "text": "Toomas Kuter, laulja ja kirjanikOct 26, 2019"}, {"text_idx": "#000001", "text": "Dara Savinova Stockholmi kuninglikus teatris"}, {"text_idx": "#000002", "text": "Pikkade traditsioonidega Stockholmi kuninglik ooper tegutseb rahvusooperina 18. jaanuarist 1773, olles u\u0308htlasi Po\u0303hja-Euroopa esimene ooperimaja. Ka Estonia teatrile pole see va\u0308a\u0308rikas maja vo\u0303o\u0303ras: 1985. aastal esines seal Estonia trupp ning siiani ra\u0308a\u0308gitakse legende Gaetano Donizetti ooperi \u201cLucia di Lammermoor\u201d etendusele ja\u0308rgnenud pikast aplausist, mille \u201csu\u0308u\u0308st\u201d lo\u0303viosa lasus primadonna Margarita Voitesel. Fakt on seegi, et sama ooperi sekstett la\u0308ks kuningliku teatri laval kordamisele."}, {"text_idx": "#000003", "text": "24. augustil 2019 esietendus Stockholmi kuninglikus ooperis Gioachino Rossini ooper \u201cTuhkatriinu\u201d, mille nimiosalise Angelina rollis astus ko\u0303ikides selle hooaja alguse etendustes u\u0308les Eesti noor lauljanna Dara Savinova. 2015. aasta Klaudia Taevi konkursil edukalt esinenud metsosopranit on kodupublikul o\u0303nnestunud veel kuulata mo\u0303nel kontserdil Mustpeade majas ja Estonia kontserdisaalis, viimases ka Bizet\u2019 \u201cCarmeni\u201d kontsertettekandel 2018. aasta kevadel. Salzburgi Mozarteumi lo\u0303petanud Savinova on teinud juba ma\u0308rkimisva\u0308a\u0308rset karja\u0308a\u0308ri, temast on kujunenud suurepa\u0308rane Rossini, Mozarti ja Ha\u0308ndeli solist, kes on laulnud peaosi Viini teatris Theater an der Wien, Detmoldi ooperis Saksamaal, Zu\u0308richi ooperis S\u030cveitsis ja mujal. Ees on ootamas rollid nii Viinis kui Moskva Novaja Operas."}, {"text_idx": "#000004", "text": "Rossini \u201cTuhkatriinu\u201d kuulub ooperiliteratuuri keerulisimate ooperite nimestikku ning Angelina partii seab esitajale to\u0303elist virtuoossust no\u0303udvaid u\u0308lesandeid. Selle parimaks na\u0308iteks on kuulus aaria \u201cNon piu\u0300 mesta\u201d, mille helilooja on teadlikult kirjutanud ligi kolm tundi kestnud ooperi lo\u0303ppu. Dara Savinova kauni ko\u0303laga ha\u0308a\u0308l, mille u\u0308htlased registrid on nauditavad nii u\u0308lemises kui alumises tessituuris ning mis vo\u0303rdselt vabalt ko\u0303lab nii legato\u2019t no\u0303udvates pika hingamise fraasides kui ka koloratuuride esituses, tagab solistile vokaalse vabaduse. Ta valdab oma ha\u0308a\u0308lt, mis omakorda lubab ma\u0308nguliselt to\u0303lgendada rolli ning lisada vokaalseid peennu\u0308ansse, mis on Rossini muusika hea ettekande eeldus. Tema Angelina on armas ja veetlev, temas on nii siirust ja lapselikkust, aga ka heal hulgal enesest lugupidamist ja va\u0308a\u0308rikust. Savinova Tuhkatriinu pole teenijatu\u0308druk, pigem oma positsiooni kaotanud printsess, kes saab muinasjutu lo\u0303puks kogu vara ja armastuse sajaprotsendiliselt tagasi."}, {"text_idx": "#000005", "text": "Austraalia lavastaja Lindy Hume\u2019i lavastus paikneb klassikalise muinasloo ning modernismi vahepeal, selles on palju konkreetsust, selgust ning tundlikkust, mis omakorda toob Rossini efektse ja maz\u030coorse muusika veelgi paremini vaatajani. O\u0303nnestunud lavastus annab solistidele vo\u0303imaluse sa\u0308rada ja vokaalseid vo\u0303imeid demonstreerida."}, {"text_idx": "#000006", "text": "Savinova metso on parasjagu tumeda ko\u0303laga, kohati sonoorselt mahe ning perfektse u\u0308lemise registriga, mis annab talle vo\u0303imaluse esitada ka ko\u0303ige no\u0303udlikumaid partiisid. Vaba ja ma\u0308nguline olemus loovad eeldused heaks ansamblitunnetuseks. Kuna Savinova arvestab ansamblis teiste solistidega ega kaldu domineerima, olid igati nauditavad ka ansamblinumbrid. Suurepa\u0308rane oli kooslus Ameerika tenori Michele Angeliniga (don Ramiro), aga ka teiste solistidega vokaalselt no\u0303udlikes sekstettides ja septettides, mida Rossini muusikas hulgaliselt leidub."}, {"text_idx": "#000007", "text": "Teistes osades lo\u0303id ooperis kaasa Marianne Odencrants (Clorinda), Francine Vis (Tisbe), Jens Persson (Dandini), John Erik Eleby (don Magnifico) ja Markus Schwartz (Alidoro). Stockholmi kuningliku ooperi orkestrit dirigeeris Ramo\u0301n Tebar. Orkester pakkus nauditava elamuse, nagu ka kogu etendus tervikuna. Tugev solistide kooslus, mis Rossini muusika salajased karid ja tundlikud nu\u0308ansid suurepa\u0308raselt la\u0308bis, tekitas positiivsuse, mida suurendas klassikaline lavastus, mis kordagi hea maitse piire ei u\u0308letanud."}, {"text_idx": "#000008", "text": "Stockholmi kuningliku ooperi orkestrit dirigeeris Ramo\u0301n Tebar. Orkester pakkus nauditava elamuse, nagu ka kogu etendus tervikuna. Tugev solistide kooslus, mis Rossini muusika salajased karid ja tundlikud nu\u0308ansid suurepa\u0308raselt la\u0308bis, tekitas positiivsuse, mida suurendas klassikaline lavastus, mis kordagi hea maitse piire ei u\u0308letanud."}, {"text_idx": "#000009", "text": "Eestis su\u0308ndinud lauljanna Dara Savinova tee suurde ooperimaailma on avatud ning loogilise ja\u0308tkuna ja\u0308rgnevad Stockholmi kuninglikule ooperile peagi teised Euroopa tunnustatud ooperimajad."}, {"text_idx": "#000012", "text": "Haapsalu vanamuusikafestival kui ajastute, inimeste, ideede ja muusika kohtumispunkt"}]